Έκτρωση

Έκτρωση ή άμβλωση είναι ο τερματισμός της εγκυμοσύνης με την αφαίρεση ενός ή περισσότερων εμβρύων από την μήτρα πριν γίνει το έμβρυο βιώσιμο  έξω από την μήτρα. Πάντως υπάρχουν αρκετοί ορισμοί για την έκτρωση που αντανακλούν διαφορετικές πολιτιστικές, κοινωνικές ή επιστημονικές απόψεις.  Όταν ο τερματισμός της κύησης γίνεται χωρίς πρόθεση ή πρόκληση, ονομάζεται ‘’’αποβολή’’’. Όταν ο τερματισμός γίνεται με πρόθεση και πρόκληση, λέγεται και τεχνιτή έκτρωση ή άμβλωση, αν και πολλές φορές η λέξη «τεχνιτή» παραλείπεται. Εάν ο τερματισμός της εγκυμοσύνης πραγματοποιηθεί όταν το έμβρυο μπορεί να επιβιώσει στο εξωτερικό περιβάλλον, ονομάζεται ‘’καθυστερημένος τερματισμός εγκυμοσύνης’’ 
Όταν επιτρέπεται από τον νόμο, η άμβλωση είναι μια από τις πιο ασφαλείς επεμβάσεις στην Ιατρική.
Σύγχρονες μέθοδοι άμβλωσης είναι η χρήση φαρμακευτικών σκευασμάτων ή η χειρουργική επέμβαση. Το φάρμακο μιφεπριστόνη (mifepristone) σε συνδιασμό με προσταγλανδίνη φαίνεται να είναι εξίσου ασφαλές και αποτελεσματικό με την χειρουργική επέμβαση εάν χρησιμοποιηθεί κατά το πρώτο ή δεύτερο τρίμηνο της εγκυμοσύνης.
Μέτρα αντισύλληψης, όπως το αντισυλληπτικό δισκύο και ενδοκολπικές συσκευές μπορούν να χρησιμοποιηθούν αμέσως μετά την άμβλωση. Όταν η άμλβωση πραγματοποιηθεί νόμιμα και με ασφάλεια, δεν αυξάνουν τον κίνδυνο για ψυχιατρικά ή σωματικά προβλήματα/ασθένειες.  Αντιθέτως, όταν οι αμβλώσεις γίνονται από ανεκπαίδευτο προσωπικό, με επικίνδυνα μηχανηματα σε μη αποστειρωμένο περιβάλλον, προκαλούν σημαντικά ιατρικά προβλήματα.  Ο Παγκόσμιος Οργανισμός Υγείας συνιστά οι νόμιμες και ασφαλείς αμβλώσεις να είναι διαθέσιμες σε όλες τις γυναίκες στον κόσμο.
Ιστορικά η έκτρωση γινότανε χρησιμοποιώντας βότανα, αιχμηρά αντικείμενα, φυσική δύναμη (γροθιές) για να τραυματίσουν το έμβρυο. 

Οι νόμοι για έκτρωση είναι διαφορετικοί ανάμεσα σε διάφορες χώρες. Σε ορισμένες χώρες, η άμβλωση επιτρέπεται μόνο υπό προϋποθέσεις, πχ εάν το κύημα είναι προϊόν βιασμού, εάν υπάρχουν ιατρικά προβλήματα στο έμβρυο, εάν απειλείται η υγεία της γυναίκας, κοινωνικοοικονομικοί παράγοντες και άλλοι  Σε αρκετές χώρες υπάρχει έντονη συζήτηση για την ηθική της έκτρωσης Αυτοί που είναι εναντίον των εκτρώσεων συνήθως ισχυρίζονται πως το έμβρυο είναι άνθρωπος και άρα έχει δικαίωμα στην ζωη, ενώ όσοι είναι υπέρ της νόμιμότητας των εκτρώσεων συνήθως αναφέρουν το δικαιωμα της γυναίκας στην αυτονομία και να διαθέτει το σώμα της όπως θέλει.

Προκλητή άμβλωση

Περίπου 205 εκατομύρια εγκυμοσύνες πραγματοποιούνται κάθε χρονο παγκόσμια. Περίπου το 1/3 είναι χωρίς προγραμματισμό και το 1/5 καταλήγουν σε προκλητή άμβλωση.  Οι περισσότερες αποβολές οφείλονται σε ακούσιες εγκυμοσύνες. 
Στο Ηνωμένο Βασίλειο το 1-2% πραγματοποιούνται λόγω γενετικών προβλημάτων στο έμβρυο
Μια εγκυμοσύνη μπορεί να τερματιστεί με αρκετές μεθόδους. Η μέθοδος εξαρτάται από την εβδομάδα κύησης του εμβρύου. Επίσης, θέματα νομιμότητας,  τοπικής διαθεσιμότητας και προτίμησης της γυναίκας μπορούν να επηρρεάσουν την μέθοδο που θα επιλεχθεί.
Οι λόγοι για να επιλέξει κανείς την προκλητή έκτρωση συνήθως είναι θεραπευτικοί ή εκλεκτικοί. Μια κετρωση ονομάζεται θεραπευτική όταν πραγματοποιείται για να σωθεί η ζωή της γυναίκας ή για να μην επιδεινωθεί η υγείας της.  Επισης ονομάζεται έτσι όταν το παιδί αναμένεται να έχει αυξημένη πιθανότητα για ιατρικά προβλήματα μετά τηνγέννα, όπως κάποιου είδους αναπηρία, ή επίσης για να μειωθει ο αριθμός των εμβρύων σε περίπτωση εγκυμοσύνης μεγάλου αριθμού κυημάτων.  
Μια άμβλωση καλείται εκλεκτική ή εθελούσια/οικιοθελως εάν πραγματοποιείται μετά από επιθυμία της γυναίκας για μη ιατρικούς λόγους. Η σύγχυση μερικές φορές προέρχεται από τον όρο "αιρετό" επειδή η "αιρετή επέμβαση" γενικά αναφέρεται σε όλες τις προγραμματισμένες επεμβάσεις, χωρίς να εξαρτάται εάν είναι ιατρικά αναγκαίες ή όχι.

Αποβολή

Ο αυτόματος ή μη προκλητός τερματισμός της κύησης πριν την συμπλήρωση της 24ης εβδομάδας κυήσεως ονομάζεται αποβολή 
Η εγκυμοσύνη η οποία τερματίζεται πριν την 37η εβδομάδα κυήσεως με την γέννηση ενός ζωντανού παιδιου ονομάζεται πρόωρος τοκετός  Εάν το έμβρυο πεθάνει εντός της μήτρας ή κατά την γέννηση, ονομάζεται θνησιγένεια  
Μόνο το 30% με 50% των συλλήψεων επιβιώνουν το πρώτο τρίμηνο. 
H μεγάλη πλειοψηφία εξ αυτών δεν θα αντιληφθεί καν ότι είναι έγκυος, και πολλές εγκυμοσύνες χάνονται πριν οι ιατροί να εντοπίσουν ένα έμβρυο. Μεταξύ 15% και 30% των γνωστών κυήσεων τελειώνουν σε κλινικά προφανή αποβολή, ανάλογα με την ηλικία και την υγεία της εγκύου γυναίκας. Το 80% αυτών των αυθόρμητων αμβλώσεων συμβαίνουν στο πρώτο τρίμηνο.
Ο πιο συχνός λόγος για αποβολή το πρώτο τρίμηνο, είναι χρωματοσωματικές ανωμαλίες από το έμβρυο, που αντιστοιχούν στο τουλάχιστον 50% των δειγματολημμένων πρόωρων απωλειών κύησης. ενώ άλλες αιτίες αποτελούν αγγειακή νόσος, σακχαρώδης διαβήτης, συστηματικός ερυθηματώδης λύκος, ορμονικά προβλήματα, μολύνσεις και ανωμαλίες της μήτρας.  Η μεγάλη ηλικία της μητέρας και το ιστορικό προηγούμενων αποβολών, είναι οι δυο παράγοντες που συνδέονται με μεγαλύτερο ρίσκο αποβολής.

Φαρμακευτικές μέθοδοι

Οι φαρμακευτικές αμβλώσεις έγιναν διαθέσιμες την δεκαετία του 1970 όταν κυκλοφόρισαν ανάλογα προσταγλανδινών, και το αντιπρογεστερονικό φάρμακο μιφεπριστόνη (mifepristone ή RU-486) την δεκαετία του 1980.
Στο πρώτο τρίμηνο, οι πιο συχνές ιατρικές συνταγές για άμβλωση χρησιμοποιούν μιφεπριστόνη σε συνδιασμό με ένα ανάλογο προσταγλανδίνης όπως η μισοπροστόλη ή η gemeprost) έως την 9η εβδομάδα ή μεθοτρεξάτη σε συνδυασμό με ανάλογο προσταγλανδίνης εώς την 7η εβδομάδα κύησης ή ακόμη, ένα ανάλογο προσταγλανδίνης μόνο του. Οι συνδυασμοί μιφεπριστόνης–μισοπροστόλης δρουν ταχύτερα και είναι πιο αποτελεσματικοί σε μεγαλύτερες ηλικίες από ότι ο συνδυασμός μεθοτρεξάτης—μισοπροστόλης. Αυτό το σύστημα είναι αποτελεσματικό στο δεύτερο τρίμηνο. Τα ιατρικά βοηθήματα που περιλαμβάνουν μιφεπριστόνη ακολουθούμενα από μισοπροστόλη στο μάγουλο μεταξύ 24 και 48 ωρών αργότερα είναι αποτελεσματικά όταν εκτελούνται πριν από 63 ημέρες κύησης.
Στις εκτρώσεις έως 7 εβδομάδες κύησης, η φαρμακευτική άμβλωση με συνδυασμό μιφεπριστόνης–μισοπροστόλης είναι πολύ πιο ασφαλές από χειρουργικές αμβλώσεις (αναρρόφηση κενού)ιδίως όταν η χειρουργική πρακτική δεν περιλαμβάνει λεπτομερή ανασκόπηση του αναρροφηθέντος ιστού. 
H χρήση μιφεπριστόνης ακολουθούμενη μετά από 24–48 ώρες από μισοπροστόλης είναι κατά  98% αποτελεσματική έως την 9η εβδομάδα κύησης. Εάν η φαρμακευτική έκτρωση αποτύχει, η χειρουργική θεραπεία πρέπει να χρησιμοποιηθεί για να ολοκληρωθεί η διαδικασία.
Οι αμβλώσεις πριν την 9η εβδομάδα είναι η πλειοψηφία των αμβλώσεων στην Βρετανία, Γαλλία, Ελβετία, και σκανδιναβικές χώρες. Στις ΗΠΑ, το ποσοστό των αμβλώσεων πριν την 9η εβδομάδα είναι αρκετά μικρότερο.
Φαρμακευτική άμβλωση η οποία χρησιμοποιεί συνδιασμό ιατρικής μιφεπριστόνης με ανάλογο προσταγλανδίνης είναι ανάμεσα στις πιο συχνές μεθόδους άμβλωσης το δεύτερο τρίμηνο στον Καναδά, στο μεγαλύτερο μέρος της Ευρώπης, στην Κίνα και Ινδία  Σε αντίθεση, στις ΗΠΑ, το 95% των εκτρώσεων γίνονται χειρουργικα με διαστολή και αναρρόφηση.  Στην Ελλάδα, δυστυχώς δεν υπάρχει καμία επίσημη πηγή που να αναφέρει το ποσοστό των Φαρμακευτικών Μεθόδων, λόγω των προκαταλήψεως που έχουν δημιουργηθεί γύρω από το θέμα. Κατά συνέπεια, οι ασθενείς μπορεί να προσφύγουν σε μη-ασφαλείς μεθόδους έτσι ώστε να μην υπάρξει η καταχώρηση κανενός στοιχείου σε συστήματα. Η φαρμακευτική μέθοδος θα βοηθούσε πάρα πολύ τόσο στην ανωνυμία, όσο και στη διαμόρφωση ενός πιο σωστού ποσοστού για την ευαισθητοποίηση του κόσμου στο θέμα. Με βάση ανεπίσημες πηγές, οι αμβλώσεις στην Ελλάδα ανέρχονται σε 100.000-300.000 ανά έτος, εκ των οποίων μόνο το 10% γίνεται με τη χρήση μιφεπριστόνης-μισοπροστόλης λόγω ελλιπής ενημέρωσης.

Χειρουργική

Μέχρι την 15η εβδομάδα, η αναρρόφηση είναι η πιο συχνή χειρουργική μέθοδος για έκτρωση.
H διαστολή τραχήλου και απόξεση ενδομητρίου (ή απλά απόξεση) αποτελεί την δεύτερη πιο συχνή μέθοδο χειρουργικής έκτροσης και αποτελεί συνηθισμένη γυναικολογική επέμβαση που πραγματοποιείται και για άλλους λόγους πέραν της άμβλωσης όπως εξέταση για πιθανή κακοήθεια, διερεύνυση αυξημένης εμμηνόρροιας και άλλα. Ο Παγκόσμιος Οργανισμός Υγείας συνιστά την συγκεκριμένη μέθοδο, όταν η αναρρόφηση δεν είναι διαθέσιμη.
Από την 15η εβδομάδα εως την 26ή, άλλες χειρουργικές τεχνικές  χρησιμοποιουνται κατά τις οποίες πάλι ενέχουν διαστολή του τραχήλου και αφαίρεση του εμβρύου και άλλων ιστών χρησιμοποιόντας χειρουργικά εργαλεία και αναρροφηση
Κατά το τρίτο τρίμηνο, η άμβλωση μπορεί προκληθεί χειρουργικά είτε με διαστολή του κόλπου και αφαίρεση του εμβρύου και άλλων ιστών με χειρουργικά εργαλεία είτε με υστερεκτομή (αφαίρεση μήτρας). Η υστερεκτομη για αμβλωση είναι μια επέμβαση όμοια περίπου με την καισαρική τομή και πραγματοποιείται με γενική αναισθησία. Απαιτεί μικρότερη τομή από την καισαρική τομη και πραγματοποιείται στα τελευταία στάδια της κύησης. 
Ενώ οι επεμβάσεις του πρώτοι τριμήνου πραγματοποιούνται υπό τοπική αναισθησία, οι επεμβάσεις δεύτερου τριμήνου ίσως απαιτήσουν κάποιου είδους νάρκωση ή μέθη.

Άλλες μέθοδοι

Η φυσική βία, όπως γροθίες, εχει χρησιμοποιηθεί για πρόκληση έκτρωσης. Ανάλογα με την ένταση της βίας, μπορεί να προκληθεί εσωτερική αιμορραγία της γυναίκας, χωρίς όμως να προκληθεί αποβολή. 
Σε περιοχές της νοτιοανατολικής Ασίας, υπάρχουν παραδόσεις όπου με έντονο μασσάζ στην περιοχή της κοιλιάς πραγματοποιείτα με στόχο την άμβλωση.  Άλλες μεθόδοι έκτρωσης, αποτελουν η λανθασμένη χρήση misoprostol, η εισαγωγή μη χειρουργικών αντικειμενων στα εσωτερικά γεννητικά οργανα της γυναίκας, όπως κρεμμαστάρια ρούχων. Αυτές οι μεθόδοι συνήθως δεν χρησιμοποιούνται στον αναπτυγμένο κόσμο όπου η άμβλωση είναι νόμιμη και προσβάσιμη.

Ασφάλεια

Η έκτρωση θεωρείται από τις πιο ασφαλείς ιατρικές πράξεις όταν πραγματοποιείται με ασφάλεια.  
Ο Παγκόσμιος Οργανισμός Υγείας ορίζει ως μη ασφαλή έκτρωση αυτή που πραγματοποιείται από ανεκπαίδευτο προσωπικό, επικίνδυνα εργαλεία ή εγκαταστάσεις όπου η αντισηψία είναι πλημελής. 

Η θνησιμότητα στις ΗΠΑ από εκτρωση είναι 0,7 στις 100,000 γυναίκες που υποβαλλονται στην διαδικασια, κάνοντας την έκτρωση 13 φορές πιο ασφαλή σε σύγκριση με την γέννα (όπου η θνησιμότητα είναι 8,8 ανα 100,000 γυναίκες)
H θνησιμότητα της γυναίκας αυξάνει με την ηλικία του εμβρύου, όμως παραμένει μικρότερη από την γέννα μέχρι τουλάχιστον την 21η εβδομάδα κυήσεως.

Η έκτρωση που πραγματοποιείται στα εξωτερικά ιατρεία είναι ασφαλής και απότελεσματική για τις 70 πρωτες μέρες της κυήσεως.
Η αναρρόφηση κενου το πρώτο τρίμηνο είναι η πιο ασφαλής μέθοδος για χειρουργική έκτρωση και μπορεί να πραγματοποιηθεί σε εξωτερικά ιατρεία ή και σε νοσοκομείο. Οι επιπλοκές είναι σπάνιες και περιλαμβάνουν ρήξη μήτρας, ενδομητρίτιδα (είδος λοίμωξης) ή και παραμονή υπολειματικού υλικού που απαιτεί δεύτερη επέμβαση για να αφαιρεθεί.

Προληπτική αντιβίωση (όπως δοξυκυκλίνη ή μετρονιδαζόλη) συνήθως χορηγείται πριν την επέμβαση, καθώς πιστεύεται πως μειώνουν σημαντικά την πιθανότητα λοίμωξης μετά την επέμβαση.. Οι επιπλοκές της έκτρωσης στο δεύτερο τρίμηνο είναι παρόμοιες με αυτές στο πρώτο τρίμηνο και φαίνεται να εξαρτώνται από την μέθοδο που επιλέχθηκε. 
Μερικές από επιπλοκές που αναφέρονται στην δημόσια συζήτηση για τις αμβλώσεις προέρχονται από ομάδες κατά των εκτρώσεων, αλλά δεν  παρουσιάζουν επιστημονική τεκμηρίωση.  Για παράδειγμα, το ερώτημα για ύπαρξη σχέσης μεταξύ έκτρωσης και καρκίνου του μαστού έχει εξετασθεί εκτενώς. Μεγάλες ιατρικές ενώσεις όπως ο «Παγκόσμιος Οργανισμός Υγείας», το «Αμερικανικό Ινστιτούτο κατά του Καρκίνου», το "American Cancer Society", και το  αγγλικό "Royal College of Obstetricians and Gynaecologists"  έχουν καταλήξει ότι η άμβλωση δεν προκαλεί καρκίνο του μαστού.

Ψυχιατρική Υγεία

Δεν υπάρχει σχέση μεταξύ των περισσότερων προκλητών αμβλώσεων και ψυχιατρικών προβλημάτων.   other than those expected for any unwanted pregnancy. 
Η Αμερικάνικη Εταιρεία Ψυχολόγων έχει καταλήξει ότι η πρώτη έκτρωση μιας γυναίκας δεν  μπορεί να επιφέρει ψυχιατρικό πρόβλημα στην γυναίκα εάν πραγματοποιηθει στο πρώτο τρίμηνο, με τις γυναίκες αυτές να μην έχουν περισσότερη πιθανότητα να παρουσιάσουν ψυχιατρικά προβλήματα σε σχέση με αυτές που θα συνεχίσουν μια ανεπιθύμητη εγκυμοσύνη. H σχέση της ψυχιατρικής υγείας με την έκτρωση δεν είναι το ίδιο καλά μελετημένη.  Αν και μερικές μερικές έρευνες δείχνουν αρνητική επίπτωση στην πνευματική υγεία γυναικών που πραγματοποίησαν έκτρωση μετά το πρώτο τρίμηνο, περισσότερες μελέτες απαιτούνται για υπάρχουν βέβαια συμπεράσματα.  
Οι αναφερόμενες αρνητικές ψυχολογικές συνέπειες της έκτρωσης  αναφέρονται από ομάδες κατά των εκτρώσεων ως «μετά την έκτρωση σύνδρομο», το οποίο όμως δεν είναι επιβεβαιωμένη ιατρική κατάσταση από επαγγελματίες της υγείας στις ΗΠΑ

Κίνητρα

Οι λόγοι και τα κίνητρα πίσω από την απόφαση των γυναικών για άμβλωση είναι αρκετά και ποικίλουν ανα γεωγραφική περιοχή.

Προσωπικά

Οι πιο συχνοί λόγοι είναι να καθυστερήσουν την έλευση του πρώτου παιδιου σε μια πιο κατάλληλη γ ια την γυναίκα εποχή, ή να επικεντρώσουν την ενέργεια και τις οικονομίες τους στα παιδιά που ήδη έχουνε. Αλλοι λόγοι είναι η δυσκολία να αντέξουν οικονομικά το κόστος ανατροφής ενός παιδιού, μη υποστήριξη από τον πατέρα, διακοπή της εκπαίδευσης της μητέρας ή της καρριέρας της, προβλήματα στην σχέση μητέρα πατέρα, η αντίληψη πως κάποια είναι πολύ μικρή για να αποκτίσει παιδί, ανεργεία και να μην θέλει κάποια να κυοφορήσει και γεννήσει το παιδι ως αποτέλεσμα βιασμού ή αιμομιξίας, και άλλα..

Κοινωνικοί

Μερικές αμβλώσεις πραγματοποιούνται ως αποτέλεσμα της κοινωνικής πίεσης. Παραδείγματα κοινωνικής πίεσςη αποτελούν η κοινωνική απόρριψη της μητέρας η οποία δεν είναι παντρεμένη με τον πατέρα του παιδιού, η κοινωνική κριτική της πολύ νέας μητέρας, η θέληση για ένα συγκεκριμένο φύλο, ο κοινωνικός στιγματισμός για αναπηρίες, η έλλειψη οικονομικής υποστήριξης ή μεθόδοι ελέγχου του πληθυσμού (πχ η πολιτική ενός παιδιού της Κίνας).

Υγεία μητέρας και εμβρύου

Ένας επιπρόσθετος λόγος για την έκτρωση, είναι πολλές φορές η υγεια της μητέρας καθώς η εγκυμοσύνη αν συνυπάρχει με συγκεκριμένες ασθένειες, μπορεί να θέσει σε κίνδυνο την ζωή της. Σε αρκετές χώρες, αποτελεί την αιτία της έκτρωσης σε περισσότερο από τον 1/3 των συνολικών εκτρώσεων.

Η συζήτηση για άμβλωση

Η συζήτηση κατά πόσο η άμβλωση πρέπει να είναι ή όχι νόμιμη, είναι ένα πολυσυζητημένο και δυσεπίλητο θέμα στις διάφορες κοινωνίες. Ηθική, Ιατρική ηθική, Φιλοσοφικά , βιολογικά, θρησκευτικά και νομικά ζητήματα υπάρχουν στην συζήτηση. Ο διάλογος αφορά ποια τα δικαιώματα του εμβρύου, κατά πόσο το κράτος έχει αρμοδιότητα να ρυθμίζει το σώμα της γυναίκας και το δικαίωμα της γυναίκας στην αυτονομία. 
Τόσο στην δημόσια οσο και στην ιδιωτική αντιπαράθεση, τα επιχειρηματα εστιάζονται στο ότι είναι ηθικά επιτρεπτή η άμβλωση είτε στο ότι ο νόμος πρέπει να περιορίζει αντί να φιλελευθεροποιεί τις αμβλώσεις.  Ο Παγκόσμιος Ιατρικός Σύνδεσμός (World Medical Association) στην διακύρηξη του για την θεραπευτική Άμβλωση, σημειώνει «όταν τα συμφέροντα της μητέρας συγκρούοτνται με τα συμφέροντα του αγέννητου παιδιού, δημιουργούν ένα δήλιμα κατά πόσο η εγκυμοσύνη πρέπει να διακοπεί» . 
Οι συζητήσεις κυριαρχούνται συνήθως από δυο γκρουπ που συνήθως υπερασπίζονται είτε το υπερ του δικαιώματος της άμβλωσης είτε κατά. Οσοι είναι κατά, υπερασπίζονται αυστηρότερους κανονισμούς, συνήθως ισχυρίζονται πως το έμβρυο είναι άνθρωπος και έχει δικαιωμα στην ζωή, αρα η έκτρωση ισοδυναμεί με φόνο. Όσοι είναι υπέρ του δικαιώματος της άμβλωσης ισχυρίζεται πως η γυναίκα έχει δικαίωμα να επιλέξει αν θέλει να εγκυμονύσει ή όχι.

Ηνωμένες Πολιτείες Αμερικής

Στις Ηνωμένες Πολιτείες, το θέμα της έκτρωσης αποτελεί σημαντικότατο ζήτημα αντιπαράθεσης στην πολιτική και την κοινωνία. Μέχρι σήμερα ισχύει το δεδικασμένο της υπόθεσης Roe εναντίον Wade του 1973, στην οποία το Ανώτατο Ομοσπονδιακό Δικαστήριο αποφάσισε ότι καμιά Πολιτεία δεν έχει δικαίωμα να απαγορεύσει την άμβλωση. Όταν ο Μπάρακ Ομπάμα ανέλαβε Πρόεδρος κατήργησε το νομοθετικό πλαίσιο, σύμφωνα με το οποίο απαγορευόταν ρητά να ενισχύονται με διάφορα χρηματικά ποσά οι οργανώσεις για τη διευκόλυνση των αμβλώσεων στο εξωτερικό.Το μέτρο αυτό επανέφερε ο Ρεπουμπλικανός διάδοχος του Ντόναλντ Τραμπ.